21.12.2022.
LV
Eiropas Savienības Oficiālais Vēstnesis
C 486/33
izpirkuma maksu kriptovalūtās, piemēram, Bitcoin (10).
Regulā par finanšu sektora digitālās darbības noturību (DORA), par kuru nesen vienojās likumdevēji un kura pašlaik tiek pabeigta, lai to publicētu, ir paredzētas vienotas prasības attiecībā uz tādu tīklu un informācijas sistēmu drošību, kas atbalsta finanšu struktūru – tostarp kriptoaktīvu pakalpojumu sniedzēju – uzņēmējdarbības procesus, un tas ir nepieciešams, lai panāktu augstu kopīgo digitālās darbības noturības līmeni.
3.2.
Kriptoaktīvu ekosistēma ir zināmā mērā pakļauta arī koncentrācijas riskam, jo tirdzniecībā dominē salīdzinoši neliels vienību skaits (11).
Pētījumā atklāts, ka mazāk nekā 10 000 cilvēku visā pasaulē kopā pieder 4,8 miljoni Bitcoin (12) – gandrīz trešdaļa no līdz šim iegūtajiem 18,5 miljoniem Bitcoin.
To tirgus vērtība ir gandrīz 600 miljardi USD.
Situācija nav būtiski mainījusies.
Tāpēc Bitcoin ekosistēmā joprojām dominē lieli un koncentrēti dalībnieki – gan lielie “racēji” (13), gan Bitcoin turētāji, gan maiņas darījumu dalībnieki.
Šāda koncentrācija padara Bitcoin uzņēmīgu pret sistēmisko risku un nozīmē arī to, ka lielāko daļu ieguvumu no tālākas ieviešanas, visticamāk, iegūs nesamērīgi neliels dalībnieku loks (14).
3.3.
Savā jaunākajā ziņojumā (15) FSP norāda, ka tirgus sistēmas, piemēram, banku sistēma, ir lielā mērā pasargātas no kriptoaktīvu svārstībām.
Tomēr FSP brīdina par digitālo aktīvu pieaugošo nozīmi finanšu iestāžu darbībā.
Ja kāda no lielākajām stabilajām kriptomonētām (ko plaši izmanto maksājumiem) cietīs neveiksmi, tas varētu vēl vairāk ietekmēt finanšu stabilitāti laikā, kad Ukrainā notiekošā kara dēļ pieaug nenoteiktība un ir pastāvīgi augstas preču cenas.
Stabilās kriptomonētas neveiksme var izraisīt arī likviditātes trūkumu plašākā kriptoaktīvu ekosistēmā, tādējādi ierobežojot tirdzniecības apjomus.
3.4.
Kā norādīts iepriekšējā atzinumā (16), EESK pilnībā atbalsta ES centienus pastiprināt kriptoaktīvu uzraudzību.
Tomēr, neraugoties uz uzlabojumiem to izsekošanas jomā, kriptoaktīvi to šķietamās anonimitātes dēļ joprojām var kļūt par noziedznieku mērķiem.
Pēdējā laikā kriptoaktīvi ir arī visbiežāk izmantoti kā kiberuzbrucēju iecienītākā valūta, kuri izmanto izspiedējprogrammatūru, lai uzlauztu sistēmas un pēc tam pieprasītu Bitcoin maksājumus apmaiņā pret to, ka netiks iznīcināti vai nopludināti uzņēmuma vērtīgie dati.
Turklāt ir palielinājies ziņojumu skaits par kriptovalūtas Ponzi shēmām.
ECB arī apgalvo, ka kriptovalūtas tiek izmantotas, lai izvairītos no sankcijām, kas noteiktas Krievijas oligarhiem Ukrainas kara dēļ (17).
Kriptoaktīvu ļaunprātīgas izmantošanas risks, lai apietu sankcijas pret Krieviju, ir svarīgs atgādinājums, ka šiem tirgiem ir jāatbilst nepieciešamajiem standartiem, tai skaitā informācijai par ieguldītājiem, noziedzīgi iegūtu līdzekļu legalizācijas novēršanas un informācijas atklāšanas prasībām.
3.5.
Maldinoša informācija un pārredzamības trūkums ir vēl viens aspekts, kas rada bažas.
Daži kriptoaktīvi tiek agresīvi reklamēti sabiedrībai, izmantojot mārketinga materiālus un citu informāciju, kas var būt neskaidra, nepilnīga, neprecīza vai mērķtiecīgi maldinoša, pārspīlējot potenciālos ieguvumus un vienlaikus neievērojot saistītos riskus.
Mārketings bieži tiek veikts, izmantojot ietekmētājus sociālajos medijos, kuri neatklāj, vai viņi tiek finansiāli stimulēti tirgot noteiktus kriptoaktīvus; īpaši pēdējā laikā pieaug ar dažādām slavenībām un sportistiem saistīto neaizstājamo blokķēžu tokenu mākslas (NFT art) popularitāte.
(10) (11) (12) (13) (14) (15) (16) (17)
Crypto-assets: Key developments, regulatory concerns and responses (Kriptoaktīvi: galvenās norises, regulatīvās problēmas un atbildes pasākumi.
Ir lietderīgi uzsvērt, ka koncentrācijas riska pakāpe ir relatīva un attiecas tikai uz kriptoaktīvu ekosistēmu.
Tas neietekmē bagātības koncentrāciju, kas aprakstīta, piemēram, Forbes World’s Billionaires sarakstā.
Makarov, I., Schoar, A., Blockchain Analysis of the Bitcoin Market (2022. gada 18. aprīlis).
Kriptovalūtas izrace ir process, kurā tiek radīti atsevišķi bloki, kas, risinot sarežģītas matemātiskas problēmas, tiek pievienoti blokķēdei.
Izraces mērķis ir pārbaudīt kriptovalūtas darījumus un uzrādīt pierādījumus par darbu, pievienojot šo informāciju blokķēdes blokam, kas darbojas kā izraces darījumu virsgrāmata.
Makarov, I., Schoar, A., Blockchain Analysis of the Bitcoin Market (2022. gada 18. aprīlis).
Assessment of risks to financial stability from crypto-assets.
EESK atzinums par tematu “Kriptoaktīvi un sadalītās virsgrāmatas tehnoloģija”, OV C 155, 30.4.2021., 31. lpp.
ECB priekšsēdētāja Christine Lagarde norāda, ka kriptovalūtas tiek izmantotas, lai izvairītos no Krievijai noteiktajām sankcijām.